b"\n_START_ARTICLE_\nButterfly (pesem, Kylie Minogue)\n_START_SECTION_\nOzadje in izid\n_START_PARAGRAPH_\nPesem\xc2\xa0\xc2\xbbButterfly\xc2\xab\xc2\xa0so napisali Kylie Minogue in Steve Anderson. Pesem so izdali kot \xc5\xa1esti in prvi promocijski singl z albuma Light Years Kylie Minogue (2000). Pesem so na za\xc4\x8detku izdali spomladi leta 2000 v Zdru\xc5\xbeenem kraljestvu, da bi preizkusili, kako se bodo na material Kylie Minogue odzvali DJ-ji. Na za\xc4\x8detku so pesem\xc2\xa0\xc2\xbbButterfly\xc2\xab\xc2\xa0nameravali izdati kot \xc4\x8detrti singl z albuma Light Years, vendar so zaradi velikega vpliva klubske glasbe v pesmi raje izbrali pesem\xc2\xa0\xc2\xbbPlease Stay\xc2\xab. Mark Pichotti je vseeno posnel remix pesmi in ga preko lastne zalo\xc5\xbebe Blue2 (del zalo\xc5\xbebe Blueplate Records) izdal v Zdru\xc5\xbeenih dr\xc5\xbeavah Amerike.\n_START_SECTION_\nSprejem\n_START_PARAGRAPH_\nPesem\xc2\xa0\xc2\xbbButterfly\xc2\xab\xc2\xa0so glasbeni kritiki ob izidu v glavnem hvalili, veliko pa jih je menilo, da ta pesem z albuma Light Years najbolj izstopa. Novinar revije Digital Spy je pesem pohvalil in napisal, da ima\xc2\xa0\xc2\xbbskrit talent\xc2\xab. Poleg tega je dejal \xc5\xa1e, da je pesem\xc2\xa0\xc2\xbb'Butterfly' najbolj\xc5\xa1a pesem z albuma in mislim, da bi resni\xc4\x8dno morala postati singl.\xc2\xab_NEWLINE_Pesem je kmalu po izidu postala plesna uspe\xc5\xa1nica. Zasedla je \xc5\xa1tirinajsto mesto na lestvici Billboard Hot Dance Club Play."